Cuneiform Tablet CCT 4 1a (BM 115049)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-i-dí-ma a-na a-šùr-na-da qí-bi₄-ma ki-ma šé-ep {d}IŠKUR ra-pì-dim é-tí ra-ḫi-iṣ ù a-ta ta-da-lá-ak a-pu-tum a-wa-at ì-lí ú-ṣú-ur a-na ni-ki-iš-tim ša DINGIR i-ṣí-ra-ku-ni lá ta-tù-ar ta-tù-ar-ma ta-ḫa-li-iq AN.NA ša i-na ṭup-pì-im lá-pu-ta-ku-ni i-na ni-kà-sí le-eš-ku-nu ù a-ta 6 ma-na 8 GÍN AN.NA ni-a-am i-na ni-kà-sí šu-ku-un 2 ma-na 13.33333 GÍN KÙ.BABBAR zu-zu ḫa-bu-la-am 1 ma-na KÙ.BABBAR iš-tí {d}UTU-ba-ni DUMU PUZUR₄.IŠTAR 0.5 ma-na 5 GÍN KÙ iš-tí {d}en-LÍL-ba-ni 1 ma-na KÙ.BABBAR ša iḫ-bu-lá-ku-ni 0.5 ma-na ša a-šùr-{d}UTU-ši ub-lá-ku-ni AN.NA-ak-šu 8 ma-na ù 6 ma-na AN.NA ša a-na ILLAT ta-ša-ku-nu le-qé-ma ŠU.NÍGIN 14 ma-na 8 GÍN AN.NA a-na ṣé-er KÙ.BABBAR i-dí-ma i-na a-li-ki-im ku-nu-uk-ma i-na e-ra-bi-kà-ma ki-ma šu-ul-mì-kà šé-bi₄-lá-am šu-ma a-ḫi a-ta li-bi₄ lá tù-lá-ma-an šu-ma {d}UTU-ba-ni lá-šu 1 ma-na KÙ me-eḫ-ra-tim i-dí-ma šé-bi₄-lá-am a-pu-tum qá-tí a-na ni-kà-sí i-ta-dí